Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 217/10)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI ENOTNEGA DOKUMENTA

„ALELLA“

PDO-ES-A1423-AM04

Datum obvestila: 3. april 2020

OPIS ODOBRENIH SPREMEMB IN RAZLOGI ZANJE

1. Razširitev geografskega območja ZOP

S spremembo je v razmejeno geografsko območje vključena občina Santa Coloma de Gramenet, zaradi česar sta spremenjeni točka 6 specifikacije proizvoda in točka 1.6 enotnega dokumenta.

Gre torej za standardno spremembo, saj ne vpliva na ime označbe, ne spreminja kategorij vina, se ne nanaša na povezavo in ne pomeni omejitve trgovine.

Razlogi:

Občina Santa Coloma de Gramenet je izrazila željo, da bi bilo ozemlje zaščitene označbe porekla Alella razširjeno na njeno ozemlje, in je predložila potrebno tehnično dokumentacijo.

Predloženo poročilo potrjuje, da so podnebne in talne ter okoljske značilnosti te občine podobne značilnostim razmejenega geografskega območja ZOP Alella, saj so del istega geomorfološkega sistema Sierre de la Marine, San Matea, Corredorja in Montnegra med rekama Besós in Tordera, katerega granitna podlaga se razčleni in oblikuje v značilno „areno“.

Ta občina je torej del neprekinjenega in naravnega ozemlja zaščitene označbe porekla Alella.

Poleg tega je tradicionalno obdelovanje vinogradov, čeprav se je v tej občini hitro izgubljalo, v zadnjem času znova oživelo, in sicer po zaslugi projekta za obnovo vinogradniške dediščine, ki se od leta 2015 izvaja v Vinyi d’en Sabater in v okviru katerega je bil med univerzo v Barceloni, inštitutom INCAVI in občino Santa Coloma de Gramenet ob podpori ZOP Alella sklenjen sporazum, katerega cilj je preučiti, ali so štiri lokalne sorte vinske trte primerne za tehnike ekološkega kmetovanja.

Občina in strokovnjaki, ki stojijo za tem projektom in želijo izkoristiti zaščito, ki jo ponuja ZOP Alella, želijo, da bi lahko čim prej začeli tržiti proizvod ter povečali število obdelovanih parcel in vinskih kleti.

Poleg tega deseta dodatna določba zakona št. 2/2020 z dne 5. marca 2020 o vinogradništvu pod naslovom v zvezi z varstvom primestnih območij, kar naj bi bila občina Santa Coloma de Gramenet, določa, da se katalonska javna uprava zavezuje, da bo vzpostavila poseben program varstva primestnih območij, na katerih se proizvaja vino, da se prepreči pritisk urbanizacije in zaščiti neprekinjena vinogradniška tradicija.

ENOTNI DOKUMENT

1. Ime za registracijo

Alella

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

3. Likersko vino

5. Kakovostno peneče vino

8. Biser vino

4. Opis vin

Belo vino in vino rosé

Proizvaja se iz sort vinske trte, naštetih v točki 6 specifikacije proizvoda. Za bela vina se uporabljajo samo bele sorte vinske trte, za vina rosé pa vse sorte vinske trte. Frakcije mošta, pridobljene z neustreznim stiskanjem, se ne smejo v nobenem primeru uporabiti za proizvodnjo zaščitenih vin.

* V zorenih vinih vsebnost hlapnih kislin ne sme preseči 0,80 g/l.

* Najvišja vsebnost žveplovega dioksida je 250 mg/l, če je vsebnost sladkorjev najmanj 5 g/l.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 10,5 Najnižja vsebnost skupnih kislin v miliekvivalentih na liter Najvišja vsebnost hlapnih kislin (v miliekvivalentih na liter) 8,3 Najvišja vsebnost skupnega žveplovega dioksida (v miligramih na liter) 200

Rdeče vino

Proizvaja se iz rdečih sort vinske trte, naštetih v točki 6 te specifikacije proizvoda. Frakcije mošta, pridobljene z neustreznim stiskanjem, se ne smejo v nobenem primeru uporabiti za proizvodnjo zaščitenih vin.

* Meja hlapnih kislin se lahko zviša za 0,06 g/l za vsak odstotek deleža alkohola nad 11 vol. % in leto staranja, vendar največ do 0,9 g/l.

* Najvišja vsebnost žveplovega dioksida je 200 mg/l, če je vsebnost sladkorjev najmanj 5 g/l.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 11,5 Najnižja vsebnost skupnih kislin v miliekvivalentih na liter Najvišja vsebnost hlapnih kislin (v miliekvivalentih na liter) 11,7 Najvišja vsebnost skupnega žveplovega dioksida (v miligramih na liter) 150

Likersko vino

Rancio: proizvaja se iz sort vinske trte garnacha blanca in macabeo ali garnacha tinta s postopkom oksidacije belih vin z vsebnostjo sladkorjev najmanj 14° Bé v hrastovih sodih. Izpostavljen je procesu oksidativnega staranja na soncu in na prostem, nato pa najmanj eno leto v hrastovih sodih.

Mistela: proizvaja se iz vseh belih sort vinske trte, postopek proizvodnje pa vključuje ločevanje prvega mošta (mosto flor) in nato filtriranje vina. Nemudoma se doda vinski alkohol, vino pa se nato premeša.

Naravno sladko vino: proizvaja se iz delno prevretega mošta z visoko vsebnostjo sladkorja, ki presega 250 g/l.

* Najvišja vsebnost žveplovega dioksida je 200 mg/l, če je vsebnost sladkorjev najmanj 5 g/l.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 15 Najnižja vsebnost skupnih kislin v miliekvivalentih na liter Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter) 150

Kakovostno peneče vino

Proizvaja se iz odobrenih sort vinske trte po tradicionalni metodi z drugim vrenjem v steklenici pri minimalnem nadpritisku 3,5 bara in z devetimi meseci staranja med polnjenjem v steklenice z dodajanjem vrelnega likerja in degoržiranjem.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 10,8 Najnižja vsebnost skupnih kislin v miliekvivalentih na liter Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Biser vino

Proizvaja se iz vseh belih in rdečih sort vinske trte, pri njegovi pripravi pa se ohrani del ogljikovega dioksida iz lastnega vrenja.

* Najvišja vsebnost žveplovega dioksida je 250 mg/l za belo vino ali vino rosé, če je vsebnost sladkorjev najmanj 5 g/l. Meji za rdeče vino sta 150 in 200.

* Nadpritisk pri temperaturi 20 °C zaradi notranjega raztopljenega ogljikovega dioksida je najmanj 1 bar in največ 2,5 bara.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 10,5 Najnižja vsebnost skupnih kislin v miliekvivalentih na liter Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter) 200

5. Enološki postopki

(a) Posebni enološki postopki

Pridelovalna praksa

Vinska trta se obrezuje in goji po metodah, ki prispevajo k najboljši kakovosti in aromatičnosti vin, in sicer:

(a) s tradicionalno rezjo v kotlasti obliki z rezniki z dvema očesoma in brstom na dnu poganjka;

(b) v špalirni obliki z razdeljenimi rastlinami.

Namakanje, ki mora biti odobreno, se lahko izvaja samo za izboljšanje kakovosti grozdja, njegovega deleža alkohola in vsebnosti kislin. Vinogradniške parcele se lahko z vidika oskrbe z vodo ponovno uravnovesijo glede na vlažnost tal in ekološke razmere vinograda.

Posebni enološki postopek

Trgatve se opravijo z največjo skrbnostjo, za proizvodnjo zaščitenih vin pa se uporabi samo zdravo grozdje s stopnjo zrelosti, ki je potrebna za pridobivanje vin, v katerih delež naravnega alkohola znaša najmanj 9,5 vol. %. Prevoz potrganega grozdja je treba opraviti čim hitreje in tako, da se zagotovi ohranjanje njegove kakovosti.

(b) Največji donosi

Bele sorte vinske trte

12 000 kilogramov grozdja na hektar

Bele sorte vinske trte

78 hektolitrov na hektar

Rdeče sorte vinske trte

10 000 kilogramov grozdja na hektar

Rdeče sorte vinske trte

60 hektolitrov na hektar

6. Razmejeno območje

— Alella

— Arenys de Mar

— Arenys de Munt

— Argentona

— Badalona

— Cabrera de Mar

— Cabrils

— Calella

— El Masnou

— Granollers

— La Roca del Vallès

— Llinars del Vallès

— Montgat

— Montornès del Vallès

— Martorelles

— Mataró

— Òrrius

— Premiá de Dalt

— Premiá de Mar

— Sant Cebrià de Vallalta

— Sant Fost de Campsentelles

— Sant Iscle de Villalta

— Sant Pol de Mar

— Santa Coloma de Gramenet

— Santa María de Martorelles

— Teiá

— Tiana

— Vilanova del Vallès

— Vilassar de Dalt

— Vilassar de Mar

— Vallromanes

7. Glavne sorte vinske trte

GRENACHE TINTA

SYRAH

XARELLO – PANSA BLANCA

8. Opis povezave

„Vino“

Vrsta zemljišča z granitno podlago in morskimi ostanki, ki se na površini spremenijo v majhna zrna, zagotavlja dobro prepustnost, zaradi česar se mora vinska trta globoko ukoreniniti v tla, da bi lahko iz njih črpala vodo in različna hranila; mogoče je reči, da ta konfiguracija povzroča rahel „stres“, ki, ker je dobro nadzorovan, prispeva k rasti grozdja na vinski trti. Med vini iz grozdja vinogradov, ki rastejo na morski strani pobočij, in vini iz grozdja vinogradov, ki rastejo na pobočjih, obrnjenih proti notranjosti, obstaja majhna razlika v okusu: zadnjenavedena imajo višjo vsebnost kislin.

„Likersko vino“

Ta vina zaradi proizvodnje s postopkom oksidativnega staranja pridobijo osebnost, značilno za ZOP, mineralne/morske note, ki izhajajo iz njihovega staranja na soncu in na prostem, pa so zaradi oksidativnega staranja veliko izrazitejše.

„Kakovostno peneče vino“

Posebnost teh vin je, da se proizvajajo iz grozdja, ki je značilno za območje, in drugega bolj klasičnega grozdja. Bistvo naše ZOP so tla, ki našim vinom dajejo mineralnost, ki je ni mogoče zaznati v ZOP Cava (ta primerjava je ustrezna, ker se peneča vina na tem območju proizvajajo iz istih sort vinske trte, kot jih mi uporabljamo za našo ZOP). Pri okušanju belih vin ali kakovostnih penečih vin s teh dveh območij je mogoče prepoznati vina z ZOP Alella, zlasti zaradi njihove končne grenke note/note po agrumih, ki spominja na zeleni mandelj v vsej njegovi odličnosti. Njihov skupni imenovalec je mineralnost ne glede na metodo proizvodnje.

9. Bistveni dodatni pogoji (pakiranje, označevanje, ostale zahteve)

Pravni okvir:

nacionalna zakonodaja.

Vrsta dodatnega pogoja:

pakiranje na razmejenem geografskem območju.

Opis pogoja:

stekleničenje vin, zaščitenih z ZOP Alella, mora potekati v registriranih kleteh za stekleničenje vina, da se olajša sledljivost in ohrani kakovost končnega proizvoda.

Pravni okvir:

nacionalna zakonodaja.

Vrsta dodatnega pogoja:

dodatne določbe o označevanju.

Opis pogoja:

na etiketah so oznake jamstva.

Velikost črk imena „Alella“ znaša največ 4 mm, črk izraza „denominación de origen“ pa pol manj.

Da bi se lahko navedlo ime vinogradnika ali posestva, mora vino izvirati iz vinogradov, ki jih goji ta vinogradnik ali ki pripadajo temu posestvu, ter mora biti proizvedeno zgolj in izključno iz grozdja, ki ga je pridelal ta vinogradnik ali je bilo pridelano na njegovem posestvu.

Povezava na specifikacijo proizvoda

http://ves.cat/eqCL

(1) UL L 9, 11.1.2019, str. 2.